Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: 1. § A tõkepiacról szóló 2001. évi CXX. törvény
Paragraph Index: 740

(4) Az alvállalkozó európai befektetési alapok kezelése esetén az alapkezelõ mindenkor érvényes kezelési szabályzatának megfelelõen köteles eljárni. Európai befektetési alapok kezelésénél az alvállalkozó nem lehet a befektetési alap letétkezelõje, vagy olyan személy, akinek érdekei ellentétesek a befektetési jegy tulajdonosainak érdekeivel. 242/G. § (1) Az európai befektetési alapot kezelõ alapkezelõnek olyan kockázatkezelõ eljárást kell kialakítania, amely biztosítja a pozíciók kockázatának, továbbá a befektetési alap teljes kockázatához való hozzájárulásának nyomon követését és mérését. Az európai befektetési alapot kezelõ alapkezelõnek rendelkeznie kell a tõzsdén kívüli származtatott ügyletek kockázatának nyomon követését és mérését biztosító eljárással. Az európai befektetési alapot kezelõ alapkezelõnek tájékoztatnia kell a Felügyeletet a származtatott ügyletekre vonatkozó korlátokról és az ilyen ügyletek kockázatának becsléséhez alkalmazott módszerekrõl. A kockázat becslésénél figyelembe kell venni a másik fél kockázatát, a várható piaci tendenciákat és a pozíció zárásáig hátralévõ idõt is.

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes